burgasdotpro/wikipedia huggingface dataset:
Letisko Praha-Kbely

Letisko Praha-Kbely (), (ICAO: LKKB) je neverejné vojenské letisko nachádzajúce sa na severovýchodnom okraji Prahy v mestskej časti Kbely. Čiastočne zasahuje aj na územie Hloubětína a Vysočian. V súčasnej dobe je na ňom umiestnená 24. základňa dopravného letectva, pod ktorú spadá aj letka ministerstva obrany, ktorá zabezpečuje prepravu ústavných činiteľov.
Letisko Kbely sa nachádza južne od neďalekého letiska Letňany.
História.
Planina medzi obcami Kbely, Letňany a Vysočany bola ako vhodná pre výstavbu letiska vybraná v novembri roku 1918. Bolo tu vybudovaných niekoľko budov a plátenných hangárov a už v decembri 1918 z letiska vzlietli prvé lietadlá. Bolo to prvé plnohodnotné letisko založené po 1. svetovej vojne v Česku. Pred ním existovalo ešte letisko v Chebe, ktoré bolo založené za Habsburskej monarchie a dočasné letisko na poli neďaleko Strašníc. Letisko sa potom postupne stalo centrom rozvoja československého letectva, ktorým bolo až do roku 1937, kedy bolo otvorené letisko v Prahe-Ruzyni.
Rozhlasový vysielač.
História letiska Kbely nie je spojená len s letectvom, ale aj s vysielaním rozhlasu. Prvé trvalé prenosy "Radia Praha" začali vysielaním zo stanu na letisku Kbely 18. mája 1923 o 20:15. Tým sa stalo "Radio Praha" druhou civilnou vysielačkou v Európe po BBC s pravidelným rozhlasovým vysielaním.
Súčasnosť.
Od júla 1994 bolo letisko Praha-Kbely sídlom 6. základne dopravného letectva. Pri letisku fungujú ešte Vojenský technický ústav letectva a protivzdušnej obrany (od roku 1922) a Letecké múzeum Kbely (od 1968). K 1. júlu 2003 bola základňa premenovaná na 24. základňu dopravného letectva T.G. Masaryka.
Guyanské národné futsalové družstvo mužov

Guyanské národné futsalové družstvo mužov je národné družstvo mužov, ktoré reprezentuje Guyanu v medzinárodných futsalových súťažiach a priateľských zápasoch. Funguje pod záštitou "Guyana Football Federation" (GFF). Prvý medzinárodný zápas absolvovalo v roku 2005, na majstrovstvách Karibiku. V októbri 2016 mu patrilo vo svetovom rebríčku 90. miesto. 
Vrcholné podujatia.
Na majstrovstvá sveta FIFA sa guyanskému družstvu nepodarilo ani raz kvalifikovať. Pokúsilo sa o to trikrát, naposledy v roku 2016.
Družstvo sa kvalifikovalo raz na majstrovstvá CONCACAF, v roku 2004. Po troch prehrách vo svojej základnej skupiny nepostúpilo do play-off a obsadilo posledné8. miesto.
Guyanské družstvo sa zúčastnilo všetkých troch turnajov majstrovstiev Karibiku. Najlepšie umiestnenie dosiahlo v roku 2004, keď sa prebojovalo do finále, v ktorom prehralo s domácim . O štyri roky neskôr prehralo v zápase o bronz so a v roku 2016 na Kube nepostúpilo zo základnej skupiny a obsadilo celkové 5. miesto.
Šimanovské rašeliniště

Šimanovské rašeliniště je prírodná rezervácia ev. č. 2050 neďaleko obce Šimanov v okrese Jihlava v nadmorskej výške 602 - 608 metrov. Oblasť spravuje AOPK ČR.
Ochrana.
Predmetom ochrany sú lúčne rašelininiskové a mokraďové spoločenstvá s výskytom vzácnych a ohrozených druhov rastlín a živočíchov.
Rašeliniště Loučky

Rašeliniště Loučky je prírodná rezervácia ev. č. 714 neďaleko obce Vílanec v okrese Jihlava v nadmorskej výške 590 - 600 metrov. Oblasť spravuje AOPK ČR.
Ochrana.
Dôvodom ochrany je zachovanie typického rašeliniska Vysočiny so vzácnou a ohrozenou kvetenou.
Haitské národné futsalové družstvo mužov

Haitské národné futsalové družstvo mužov je národné družstvo mužov, ktoré reprezentuje Haiti v medzinárodných futsalových súťažiach a priateľských zápasoch. Funguje pod záštitou "Fédération Haïtienne de Football" (FHF). Prvý medzinárodný zápas absolvovalo v roku 2001. V októbri 2016 mu patrilo vo svetovom rebríčku 137. miesto. 
Vrcholné podujatia.
Na majstrovstvá sveta FIFA sa haitskému družstvu nepodarilo ani raz kvalifikovať. Pokúsilo sa o to iba raz, v roku 2008.
Družstvo sa kvalifikovalo raz na majstrovstvá CONCACAF, v roku 2008. Po troch prehrách vo svojej základnej skupiny nepostúpilo do play-off a obsadilo posledné8. miesto.
Haitské družstvo sa zúčastnilo jedného turnaja majstrovstiev Karibiku. V roku 2008, keď turnaj hostil Trinidad a Tobago, vyhralo svoju základnú skupinu, z ktorej postúpilo do finále. V ňom prehralo s , ale kvalifikovalo sa na kontinentálne majstrovstvá. V roku 2014 sa družstvo zúčastnilo medzinárodného turnaja v Dominikánskej republike, na ktorom po dvoch prehrách obsadilo posledné4. miesto.
Prométheus z Atén

Prométheus () bol olympijský víťaz v tethrippe v roku 241.
Titos Domitios Prométheus z Atén bol na 255. olympijských hrách korunovaný olivovým vencom za víťazstvo v tethrippe. Tethrippon (preteky dvojkolesových vozov so štvorzáprahom) zaradili do programu olympijských hier v roku 680 pred Kr.
Olympijské víťazstvo Prométhea je zaznamenané na epigrafickom náleze "IG II² 3769" (Inscriptiones Graecae II, Inscriptiones Atticae Euclidis anno posteriores, ed. Johannes Kirchner, Berlin 1927-1931) objavenom v Atike, ktorý uvádza aj to, že Prométheus bol v tejto disciplíne "periodonikés", t. j. víťaz na všetkých celogréckych hrách (hier usporadúvaných v rôznych obdobiach štvoročného cyklu, olympiády).
Podľa holandského epigrafika Henriho Plaketa sa počas cisárskeho obdobia mnohí usporiadatelia agonistických (amatérskych) hier udeľovaním peňažných cien víťazom, za účelom pritiahnuť významných súťažiacich, snažili povýšiť ich hry (agónes thematitai) do stavu „posvätných" súťaží. To nepriamo dokazuje text vyššie uvedeného čestného epigramu venovaného Prométheovi, v ktorom grécke slová „"θεματεῖται στεφανεῖται ἀγῶνες"" neuznávajú kombináciu korunovácie víťazným vencom s peňažnou cenou. Usporiadatelia týchto hier vyberali od divákov vstupné. Leskom mien štartujúcich atlétov sa usilovali vykompezovať to, čo im chýbalo na tradícii. Samozrejme, že najväčší záujem mali o olympionikov. 
Iný epigrafický nález z Atiky IG II² 2243 uvádza, že Prométheus sa stal odborným juniorským trénerom, čiže grécky paidotribom. Paidotribés bol odborník na atletické zručnosti a techniky, ktorý sa venoval hlavne deťom a dospievajúcej mládeži (od 5. stor. pred Kr. niektorí z nich praktizovali aj výskum výkonu ľudského tela).
Portorické národné futsalové družstvo mužov

Portorické národné futsalové družstvo mužov je národné družstvo mužov, ktoré reprezentuje Portoriko v medzinárodných futsalových súťažiach a priateľských zápasoch. Funguje pod záštitou "Federación Puertorriqueña de Fútbol" (FPF). Prvý medzinárodný zápas absolvovalo v roku 2000, na kontinentálnych majstrovstvách. V októbri 2016 mu patrilo vo svetovom rebríčku 146. miesto. Do roku 2016 nevyhralo žiadny zápas.
Vrcholné podujatia.
Na majstrovstvá sveta FIFA sa portorickému družstvu nepodarilo ani raz kvalifikovať. Pokúsilo sa o to trikrát, naposledy v roku 2008.
Družstvo sa kvalifikovalo raz na majstrovstvá CONCACAF, a to v roku 2000, keď to bolo na pozvanie CONCACAF. Po troch prehrách vo svojej základnej skupiny nepostúpilo do play-off a obsadilo celkové 7. miesto.
Portorické družstvo sa zúčastnilo prvých dvoch turnajov majstrovstiev Karibiku. Na turnaji v roku 2004, rovnako ako v roku 2008, prehralo všetky zápasy vo svojej základnej skupine a obsadilo zakaždým celkové predposledné miesto.
Rašeliniště Kaliště

Rašeliniště Kaliště je prírodná rezervácia ev. č. 716 neďaleko obce Jihlávka v okrese Jihlava v nadmorskej výške 650 - 650 metrov. Oblasť spravuje AOPK ČR.
Ochrana.
Dôvodom ochrany je zachovanie rašeliniska lúčneho typu so vzácnou a ohrozenou kvetenou.
Európska cesta 66

Európska cesta 66 "(E66)" je medzinárodná cesta I. triedy, ktorá vedie západo-východným smerom. Začína v talianskom Franzensfeste (pri Bolzane) a cez rakúsky Graz pokračuje do Stoličného Belehradu v Maďarsku.
Priebeh.
Európska cesta 66 spája na svojej dĺžke mestá:
Tove Lo

Tove Ebba Elsa Nilsson (* 29. október 1987, Štokholm, Švédsko), známejšia pod svojím umeleckým menom Tove Lo, je švédska speváčka, skladateľka a hudobníčka. Preslávila sa v roku 2013 singlom „Habits“, ktorého sa ujali hip-hopoví producenti Hippie Sabotage, vytvorili jeho remix a nazvali ho „Stay High“. Jej debutové EP s názvom "Truth Serum" vyšilo v marci 2014, obsahovalo obe verzie tejto piesne a tiež single „Out of Mind“ a „Not on Drugs“. Jej debutový album "Queen of the Clouds" bol vydaný 30. septembra 2014 cez Island Records v Spojených štátoch a v rôznych častiach Európy a Ázie. Okrem iného tiež napísala piesne pre mnoho umelcov, napríklad pre Icona Pop, Girls Aloud a Cher Lloydovú.
Kariéra.
Začiatky.
Už ako malé dievča začala písať básničky a krátke príbehy. Neskôr študovala na hudobnej škole Rytmus Musikgymnasium.
"Truth Serum" a "Queen of the Clouds".
Jej debutový singel „Love Ballad“ bol vydaný na jeseň roku 2012. Druhý singel „Habits“ bol uverejnený v marci 2013 na jej stránke na SoundCloud a cez iTunes, hoci bol neskôr z obchodu odstránený. Za „Habits“ sa jej dostalo veľa pozornosti, vrátane chvály od umelcov ako je napríklad Marina and the Diamonds. V júni 2013 sa objavila na singli Lucasa Norda „Run on Love“ a neskôr toho roku na singli od Seven Lions a Myon &amp; Shane 54, „Strangers“. Jej tretí singel „Out of Mind“ bol vydaný 16. októbra 2013. Dňa 6. decembra 2013 bol „Habits“ znovu vydaný v remixovanej podobe pod názvom „Habits (Stay High)“. Pieseň sa v mnohých krajinách umiestnila na najvyšších miestach hitparád a získala tretie miesto v Billboard Hot 100. Tove Lo sa v januári 2014 objavila vo švédskom televíznom programe På spåret, kde zaspievala cover verzie piesní „Fidelity“ od Reginy Spektorovej a „Peace“ od Miku. Dňa 3. marca 2014 vydala svoje prvé EP pomenované "Truth Serum". Album sa umiestnilo na dvadsiatom mieste vo Swedish Albums Chart. V ten istý deň tiež na EP vydala remix „Habits“, „Stay High“, ktoré sa umiestnilo na trinástom mieste. Avšak singel bol úspešný celosvetovo, dostal sa do najlepších desiatich singlov v Austrálii, Belgicku, Dánsku, Holandsku, Francúzsku, Novom Zélande, Nórsku a Spojenom kráľovstve a najlepších dvadsiatich v Spojených štátoch a v Česku.
Stala sa predskokankou pre turné Katy Perry s názvom Prismatic World Tour.
Dňa 19. augusta 2014 počas rozhovoru pre časopis Rolling Stone oznámila, že jej debutový album nazvaný "Queen of the Clouds" vyjde 30. septembra 2014 a v Spojenom kráľovstve album vyjde v roku 2015. Tiež prezradila vzhľad albumu a zoznam piesní. Na albume sa objavili jej známej single „Habits“ a „Not on Drugs“, rovnako ako nová verzia jej pesničky zo švédskym DJ Lucasom Nordom, „Run on Love“. Dvanásť piesní na albume je rozdelených po štyri do troch sekcií nazvaných „The Sex“, „The Love“ a „The Pain“.
Beren Saat

Beren Saat Doğulu (* 26. február 1984, Ankara, Turecko) je turecká herečka.
Narodila sa 26. februára 1984 v Ankare, hlavnom meste Turecka. Jej rodičia Hüsseyin Avni Saat a Ayla Saat (rodená Dikmen) sa zoznámili na Športovej akadémii. Beren má mladšieho brata Cema. Študovala na TED Ankara College Foundation Private High School a pokračovala na Başkent University, kde vyštudovala fakultu ekonomických a administratívnych vied.
Jej kariéra sa začala v roku 2004, kedy sa zo zvedavosti prihlásila na súťaž krásy Turish Yıldızları. Skončila na 2. mieste a práve tam si ju všimol producent Tomris Giritlioğlu, vďaka ktorému sa v Turecku stala hviezdou prvého mena. Ešte v tom roku ju obsadil do seriálu Aşkımızda Ölum Var, o štyri roky neskôr si zahrala vo filme Pains of Autumn. V rokoch 20082010 účinkovala v seriáli Aşk-ı Memnu (Zakázaná láska, na Slovensku sa vysielal v roku 2015), stvárňujúc postavu Bihter Yöreoğlu Ziyagil. V nasledujúcich dvoch rokoch hrala hlavnú ženskú rolu v seriáli Fatmagül´ün Suçu Ne (Fatmagül, na Slovensku vysielaný v roku 2014). Práve za tieto dva seriály vyhrala väčšinu zo svojich 34 ocenení.
Okrem herectva sa venuje aj dobročinnosti, v rôznych reklamách a kampaniach či občianskych zduženiach využíva svoju slávu na pomoc sirotám, opusteným a týraným ženám, matkám s deťmi z tretieho sveta. V roku 2012 začala chodiť s tureckým spevákom Kenanom Doğulu (1974) a 23. februára 2014 ohlásili svoje zásnuby. Vzali sa 29. júla 2014. V rokoch 20152016 hrala vo veľkovýpravnom historickom seriáli Muhteşem Yüzyıl Kösem, kde stvárnila hlavnú rolu už dospelej sultánky Hasekı Kösem Sultán Hazretlerı.
Národné futsalové družstvo mužov Holandských Antíl

Národné futsalové družstvo mužov Holandských Antíl bolo národné družstvo mužov, ktoré reprezentovalo Holandské Antily v medzinárodných futsalových súťažiach a priateľských zápasoch. Fungovalo pod záštitou "Nederlands Antilliaanse Voetbal Unie" (NAVU). Prvý medzinárodný zápas absolvovalo v roku 2000, na kontinentálnych majstrovstvách. V rokoch 2000 až 2004 odohralo 8 medzinárodných stretnutí, v ktorých štyrikrát zvíťazilo a štyrikrát prehralo. 
V októbri 2010 prestali Holandské Antily existovať a aj národné futsalové družstvo bolo zrušené. V niektorých jednotlivých ostrovoch, ktoré získali vlastnú autonómiu, vznikli samostatné národné družstvá a (hráči tvorili už od roku 2001 samostatné družstvo).
Vrcholné podujatia.
Na majstrovstvá sveta FIFA sa antilskému družstvu nepodarilo ani raz kvalifikovať. Pokúsilo sa o to dvakrát, naposledy v roku 2004.
Družstvo sa kvalifikovalo raz na majstrovstvá CONCACAF, a to v roku 2000, keď to bolo na pozvanie CONCACAF. Po dvoch prehrách a víťazstve nad vo svojej základnej skupiny nepostúpilo do play-off a obsadilo celkové 6. miesto.
Antilské družstvo sa zúčastnilo prvého turnaja majstrovstiev Karibiku, a to v roku 2004 v Trinidade a Tobagu. Na turnaji vyhralo v základnej skupine nad a Portorikom a prehralo s a postúpilo do strednutia o 3. miesto a zároveň do stretnutia o postup na kontinentálne majstrovstvá. V zápase so však prehralo a obsadilo celkové 4. miesto. Zápas so Surinamom bol pre antilské družstvo posledný.
D. B. Weiss

D. B. Weiss, rod. Daniel Brett Weiss, (* 23. apríl 1971, Chicago, Illinois, USA) je americký autor, scenárista, producent a režisér. Je spolutvorcom a showrunnerom televízneho fantasy seriálu "Game of Thrones".
V roku 1995 odcestoval do Dublinu kvôli štúdiu anglo-írskej literatúry, kde spoznal Davida Benioffa. V roku 2003 vydal Weiss svoj debutový román "Lucky Wander Boy" o závislosti na video hrách. Weiss v roku 2006 napísal scenár filmovej adaptácie video hry "Halo", projekt bol však zrušený. Pracoval aj na scenári pre potenciálny prequel filmu "Ja, legenda", ktorý takisto nebol zrealizovaný.
Spolu s Davidom Benioffom adaptovali fantasy ságu "Pieseň ľadu a ohňa" amerického spisovateľa Georga R. R. Martina pre stanicu HBO. Obaja na seriáli pracujú ako showrunneri, scenáristi, producenti a Weiss jednu epizódu (4x01) aj zrežíroval.
S Benioffom napísali scenár k jednej časti (9x08) komediálneho seriálu "It's Always Sunny in Philadelphia".
Curaçajské národné futsalové družstvo mužov

Curaçajské národné futsalové družstvo mužov je národné družstvo mužov, ktoré reprezentuje Curaçao v medzinárodných futsalových súťažiach a priateľských zápasoch. Funguje pod záštitou "Federashon Futbòl Kòrsou" (FFK). Prvý medzinárodný zápas absolvovalo až v roku 2016, na karibských majstrovstvách. V októbri 2016 mu patrilo vo svetovom rebríčku 75. miesto. 
Vrcholné podujatia.
Na majstrovstvá sveta FIFA sa curaçajskému družstvu nepodarilo ani raz kvalifikovať. Pokúsilo sa o to prvýkrát až v roku 2016.
Družstvo sa kvalifikovalo raz na majstrovstvá CONCACAF, a to v roku 2016 v Kostarike. Vo svojej základnej skupine prehralo s a a remizovalo s , nepostúpilo do play-off a obsadilo celkové 7. miesto. 
Curaçajské družstvo sa zúčastnilo tretieho turnaja majstrovstiev Karibiku. V roku 2016, keď turnaj hostila Kuba, zvíťazilo v základnej skupine nad , a prekvapujúco aj nad a postúpilo do finále. V ňom prehralo s domácou , napriek tomu sa kvalifikovalo na svoje prvé kontinentálne majstrovstvá.
Jechovec

Jechovec je prírodná rezervácia ev. č. 709 neďaleko obce Olšany v okrese Jihlava v nadmorskej výške 595 - 610 metrov. Oblasť spravuje AOPK ČR.
Ochrana.
Dôvodom ochrany je zachovanie prirodzeného spoločenstva Alnetum glutinosea s dominantnou bleduľou jarnou "(Leucojum vernum)" v bylinnom poschodí.
Holarktis

Holarktis (iné názvy: holarktída, v zoogeografii aj holarktická oblasť) je rozlohou najväčšie zoogeografické a floristické územie, ktorá v sebe zahŕňa palearktickú a nearktickú oblasť. Palearktídou sa označuje tá časť, ktorá sa rozprestiera v Eurázii, a nearktickou oblasťou sa označuje časť, ktorá sa nachádzaja na území severnej Ameriky. 
Počas období ľadových dôb, pri poklese hladina svetového oceánu boli obe časti spojené pevninským mostom v oblasti Beringovej úžiny. Pevninský most v tom čase umožňoval migráciu druhov medzi holarktickou a nearktickou oblasťou. Pri poslednej dobe ľadovej sa takto dostal aj človek do severnej Ameriky.
Novšie členenie definuje najsevernejšie oblasti ako nový, oddelený Arktický región. Severnú Afriku a Arabský polostrov vyčleňuje ako Saharo-Arabský subregión Paleorktídy.
Paleoarktis

Paleoarktis (iné názvy: palearktis, paleoarktída, palearktída, v zoogeografiii aj: paleoarktická oblasť, palearktická oblasť, pale(o)arktická podoblasť) je jednou z ôsmich alebo štrnástich biogeografických zón delenia povrchu Zeme.
Fyzicky je Paleoarktis najväčšou oblasťou (okrem Holarktis, ktorý je zjednotením Paleoarktis a severnej Ameriky). Zahŕňa európsky kontinent, severnú Áziu po úpätie Himalájí, severnú Afriku vrátane Sahary a Kanárskych ostrovov, sever a stred Arabského polostrova. 
Paleoarktis zaberá rozlohu 52 000 000 km² (39 % pevniny). Severnú časť palearktídy pokrýva snehová (niválna) zóna, nasleduje tajga, tundra, centrálna časť Ázie, ktorú pokrývajú rozsiahle stepi a púšte. Na severe je fauna veľmi podobná faune nearktickej oblasti, smerom na juh pribúdajú prvky, ktoré prenikli z orientálnej oblasti.
Novšie členenie definuje najsevernejšie oblasti ako nový, oddelený Arktický región. Severnú Afriku a Arabský polostrov vyčleňuje ako Saharsko-arabský subregión Paleorktídy.
Národné futsalové družstvo mužov Sint Maartenu

Národné futsalové družstvo mužov Sint Maartenu je národné družstvo mužov, ktoré reprezentuje Sint Maarten v medzinárodných futsalových súťažiach a priateľských zápasoch. Funguje pod záštitou "Sint Maarten Soccer Association" (SMSA). Vzniklo po zrušení v roku 2008. Prvý medzinárodný zápas absolvovalo v roku 2008, na karibských majstrovstvách. V októbri 2016 mu patrilo vo svetovom rebríčku 149. miesto. 
Vrcholné podujatia.
Na majstrovstvá sveta FIFA sa sintmaartenskému družstvu nepodarilo ani raz kvalifikovať. Pokúsilo sa o to dvakrát, naposledy v roku 2016. Družstvo sa rovnako ani raz nekvalifikovalo na majstrovstvá CONCACAF. 
Sintmaartenské družstvo sa zúčastnilo dvoch turnajov majstrovstiev Karibiku, prvýkrát v roku 2008, ani z jedného sa však nekvalifikovalo na kontinentálne majstrovstvá. Na svojom prvom turnaji prehralo oba zápasy v základnej skupines aj a obsadilo celkové posledné miesto. V roku 2016, keď turnaj hostila Kuba, prehralo v základnej skupine s i , ale dokázalo zvíťaziť nad a obsadilo celkovú 6. priečku.
Štamberk a kamenné moře

Štamberk a kamenné moře je prírodná rezervácia ev. č. 712 neďaleko obce Lhotka v okrese Jihlava v nadmorskej výške 610-717 metrov. Oblasť spravuje AOPK ČR.
Ochrana.
Dôvodom ochrany je zachovanie pôvodných lesných porastov Jihlavských vrchov a významnej geologickej pamiatky.
DNCE

DNCE bola americká dance-rocková kapela. Má štyroch členov: Joe Jonas, Jack Lawless, Cole Whittle a JinJoo Lee. Skupina v roku 2015 podpísala nahrávaciu zmluvu s vydavateľstvom Republic Records a vydala svoj debutový singel, „Cake by the Ocean“. Pieseň zaznamenala úspech po celom svete a dosiahla 9. priečku v rebríčku "Billboard" Hot 100. Ich debutové EP s názvom "Swaay" (2015) malo pozitívny ohlas. Boli nominovaní aj na Kids' Choice Awards 2016 v kategórii Najobľúbenejší nový umelec a na Radio Disney Music Awards 2016 v kategóriách Najlepšia pieseň, Lip Sync a Najlepšia hymna.
Zoznam aeroklubov na Slovensku

Toto je zoznam aeroklubov na Slovensku, zoradený podľa abecedy.
Na území Slovenska je spolu 21 aeroklubov. Všetky sú zastrešované Slovenským národným aeroklubom generála M. R. Štefánika.
Majstrovstvá Európy v inline skater hockey mužov 2006

Majstrovstvá Európy v inline skater hockey mužov 2006 bol v poradí 10. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 13.15. októbra 2006 v Lugane, vo Švajčiarsku, za účasti dovtedy rekordných 7 tímov. Švajčiarsko bolo organizátorom európskeho šampionátu mužov druhýkrát, predtým hostilo toto podujatie v roku 2002, v Bussy. Zápasy sa odohrali v aréne Palamondo s kapacitou 1 500 divákov. 
Titul obhájilo Nemecko, ktoré vo finálovom stretnutí zvíťazilo nad domácim Švajčiarskom. Bronzové Rakúsko získalo svoju prvú medailu.
Ivan Pach

Generálmajor Ing. Ivan Pach (* 28. január, 1965, Prešov) je slovenský generál vo výslužbe. 
Život.
Ivan Pach je rodákom z Giraltoviec. Absolvoval Vojenské gymnázium v Banskej Bystrici. Profesionálnym vojakom sa stal k 1. januáru 1984. V roku 1987 absolvoval Vojenskú vysokú školu vo Vyškove na Morave a následne bol prijatý v hodnosti poručík za vojaka z povolania. Po ukončení štúdia pôsobil v tankovom vojsku, vo funkciách veliteľ čaty, roty a práporu v Západnom vojenskom okruhu ČSĽA. Roku 1991 bol premiestnený k Východnému vojenskému okruhu ČSĽA kde nasledujúceho roku, začal svoju štábnu vojenskú kariéru ako dôstojník štábu na veliteľstve mechanizovanej divízie v Prešove. Postupne vykonával rôzne štábne funkcie na štáboch armádneho zboru, brigády, veliteľstva pozemných síl a generálneho štábu. V rokoch 2007 až 2008 bol zástupcom veliteľa 2. mechanizovanej brigády v Prešove. Roku 2016 bol ustanovený do funkcie náčelníka Štábu strategického plánovania, Generálneho štábu Ozbrojených síl Slovenskej republiky v Bratislave.
Pracoval tiež ako náčelník vojenského štábu NATO v Brunssume.
Brigádny generál Pach 2. septembra 2020 prevzal velenie Pozemných síl. 16. decembra 2020 vláda schválila Pachovo povýšenie do hodnosti generálmajor. Prezidentka Zuzana Čaputová ho do hodnosti povýšila 28. januára 2021.
V novembri 2023 odovzdal velenie Pozemných síl svojmu nástupcovi, genmjr. Martinovi Stoklasovi a po 44 rokoch v službe odišiel z Ozbrojených síl.
Vzdelanie.
Do prvej generálskej hodnosti brigádny generál ho prezident SR vymenoval 19. apríla 2016. Ovláda anglicky a rusky jazyk.
Ocenenia.
Medaila „Za službu vlasti“, Medaila „Za zásluhy o obranu vlasti“, Strieborná Medaila poľskej armády a ďalšie.
Huell Howser

Huell Burnley Howser (* 18. október 1945, Gallatin, Tennessee, USA† 7. január 2013, Palm Springs, Kalifornia) bol americký herec, scenárista a producent.
Mal vlastnú televíznu show "California's Gold" (19942012).
Trsteniarik veľký

Trsteniarik veľký alebo trsteniarik škriekavý (lat. "Acrocephalus arundinaceus") je spevavec a patrí do čeľade trsteniarikovité. Obýva centrálnu a západnú Palearktídu. V Európe vystupuje ako hniezdič na sever po južnú časť Škandinávskeho polostrova ale nehniezdi vo Veľkej Británii. Na Slovensku hniezdi v porastoch trstiny a pálky rybníkov a vodných tokov nížin. Podľa Medzinárodnej únie na ochranu prírody a prírodných zdrojov trsteniarik veľký patrí medzi najmenej ohrozené druhy, trend celkovej populácie je klesajúci z dôvodu ničenia jeho biotopov, hoci európska populácia bola v rokoch 19822013 stabilná.
Opis.
Trsteniarik veľký meria a váži 26 – 33 g.
Hlas.
Spev trsteniarika veľkého je jeden z najtypickejších hlasov trstín. Znie do ďaleka ako "kara-kara-ki-ki-ki-ker-ker", spieva aj v noci. Motívy spevu opakuje trikrát, spev často začína dvoma drsnými "krr-krr". Spev by sa dal opísať tiež ako "krr-krr, cep, kerrečip, ciee, ciee, kerre-kerre, krik-krik-krik, či, či...". Volá ostro "krek", podobá sa hlasu sliepočky vodnej. Vylietané mláďatá žobrú o potravu hlasom podobným žabám "kväk".
Výskyt a stav na Slovensku.
Trsteniarik veľký je sťahovavý druh, ktorý prilieta na svoje hniezdiská až v druhej polovici apríla a začiatkom mája a odlieta od polovice augusta do septembra.
Odhadovaný počet hniezdiacich párov je 1 000 – 2 000. Veľkosť populácie má "mierny pokles" od 20 – 50 %. Veľkosť územia na ktorom sa vyskytuje je "stabilné", maximálna zmena do 20 %. Ekosozologický status v roku 1995 "V" – zraniteľný. V roku 1998 "LR:nt" – "LR" – menej ohrozený druh, "nt" – takmer ohrozený taxón. V roku 2001 "LR" - menej ohrozený. V roku 2014 LC* C1 - menej dotknutý. Európsky ochranársky status nezaradený "SPEC". Stupeň ohrozenia "S" – vyhovujúci ochranársky status.
Hniezdenie.
Hniezdo stavia len samička, vo väčšine prípadov medzi steblá trstiny, zriedkavo v kríkoch alebo stromoch. Znesie 6 zelenkastých alebo modrastých vajíčok s dvoma vrstvami škvrniek. Spodné škvrnky sú bledohnedé a vrchné tmavohnedé. Na inkubácii sa podielajú obaja rodičia. Sedenie na znáške trvá 14 – 15 dní. Po vyliahnutí kŕmia mláďatá na hniezde iba 12 dní. Tie sa rozliezajú po trstine a pritom ešte nevedie lietať. Hniezdia dvakrát do roka, v máji a v júni a potom v júli.
Potrava.
Živí sa hmyzom a jeho vývojovými štádiami. Vyhľadáva ho v porastoch vodných rastlín, ako trsť obyčajná, pálka, kroviny a stromy v okolí mokradí.
Ochrana.
Je zákonom chránený, spoločenská hodnota je 1000 € (Vyhláška MŽP č. 170/2021).
Druh je zaradený do Bonnského dohovoru (Príloha II) a Bernského dohovoru (Príloha II).
Démétrios z Alexandrie (Harpokratión)

Démétrios () bol olympijský víťaz v pankratiu v roku 153.
Markos Aurélios Démétrios, nazývaný tiež Harpokratión, pochádzal z Alexandrie. Na 233. olympijských hrách v roku 153 bol korunovaný olivovým vencom za víťazstvo v pankratiu. Túto disciplínu zaviedli na 33. olympijských hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.
Jeho olympijské víťazstvo je zaznamenané na papyruse pochádzajúceho približne z rokov 200 až 212 "P.Lond. 3 1178" (London, British Library, Provenance Italy, Nea Polis (Napoli), Egypt, U15 - Hermopolis, El-Ashmunein) z egyptského náleziska starovekého Hermopolisu a na kamennej stéle "IGUR I 240" (Regions Sicily, Italy, Inscriptiones Graecae Urbis Romae) objavenej na ostrove Sicília.
Text tohto epigrafického nálezu, ktorý bol zhotovený hlavne na počesť a pamiatku jeho syna Asklépiada (dosiahol podobné úspechy ako otec) uvádza, že Démetrios bol v mladosti vynikajúci zápasník a v pankratiu dokonca "periodonikés" (víťaz všetkých celogréckych hier usporadúvaných v rôznych obdobiach štvoročného cyklu, tzv. olympiády) a neskôr veľkňaz a xystarchés (zodpovedný za ? cech športovcov, riaditeľ cisárskych kúpeľov.)
František Žaškovský

František Žaškovský (, , * 3. apríl 1819, Dolný Kubín, Slovensko† 2. december 1887, Eger, Maďarsko) bol hudobný skladateľ a učiteľ.
Stredoškolské štúdiá absolvoval v Ružomberku, Vacove a Košiciach. Po ich ukončení pôsobil krátku dobu v Námestove, kde sa začal venovať komponovaniu hudby. V roku 1840 odišiel na ďalšie štúdia do Prahy, kde študoval hru na organ u Karola Františka Pitscha. Po návrate do Uhorska vyhral konkurz na miesto učiteľa hudby v Bratislave, ale pre nízky plat miesto neprijal. Od roku 1845 pôsobil v Jágeri (Eger).
Žaškovský je predstaviteľom katolíckej chrámovej hudby. Ako zostavovateľ a vydavateľ zborníkov piesní a chorálnych úprav sa zaslúžil o zjednocovanie katolíckeho cirkevného spevu v Uhorsku. V spolupráci s bratom Andrejom a s Andrejom Radlinským zostavil a vydal v roku 1853 zbierku latinskoslovenských cirkevných spevov "Manuale musico-lithurgicum (Chorálna kniha obriadov cirkewných)", ktorý obsahuje štvorhlasné úpravy latinských spevov a jednohlasné slovenské spevy. Zostavil zbierku latinských duchovných zborov 16.19. storočia pod názvom "Palestrina".
Ako skladateľ sa venoval cirkevnej a svetskej hudbe, písal skladby pre organ, upravoval piesne pre zbory.
Získal niekoľko ocenení za podiel na šírení cirkevnej hudby.
Vrchol vrchu

Vrchol je topografický termín, označujúci bod na povrchu, ktorého všetky susedné body sú nižšie a majú teda menšiu nadmorskú výšku.
Po matematickej stránke sa teda jedná o lokálne maximum nadmorskej výšky. Definíciu možno ľahko rozšíriť na ďalšie objekty vo vesmíre, ak u nich možno definovať nejakú referenčnú výškovú hladinu.
Pojem „vrchol“ sa zvyčajne používa len pre vyvýšeniny s určitou významnosťou. Väčšinou sa za vrcholy nepovažujú miesta, ktoré sú najvyššie len pre svoje najbližšie okolie - napr. vežičky tatranských vrcholov.
Mr. Robot

Mr. Robot je americký dramatický televízny seriál, ktorý sa vysielal na stanici USA Network. Hlavná postava je Elliot Alderson (Rami Malek), špecialista na počítačovú bezpečnosť a hacker, ktorý má sociálnu fóbiu a trpí depresiami. Aldersona naverbuje povstalecký anarchista, známy iba ako „Mr. Robot“ (Christian Slater), aby sa pridal k jeho skupine hacktivistov. Skupina má v úmysle zničiť všetky záznamy o dlhoch zašifrovaním finančných údajov E Corpu, najväčšieho konglomerátu sveta.
Pilotná epizóda mala premiéru 27. mája 2015 na online a VOD službách. Prvá séria sa začala vysielať 24. júna 2015, druhá 13. júla 2016, tretia 11. októbra 2017 a štvrtá a zároveň posledná séria 6. októbra 2019. Posledná časť bola odvysielaná 22. decembra 2019.
Seriál je chválený kritikmi a vyhral niekoľko ocenení, napr. Zlatý glóbus za najlepší dramatický seriál a Cenu Emmy za najlepší herecký výkon v hlavnej roli.
Dej.
Seriál sleduje Elliota Aldersona z New Yorku, ktorý pracuje v bezpečnostnej firme Allsafe ako špecialista na počítačovú bezpečnosť. Neustále bojuje so sociálnou fóbiou, disociatívnou poruchou identity a klinickými depresiami, čo hlboko ovplyvňuje jeho myšlienkové pochody, ktoré sú ovplyvňované paranojou a vidinami. Naverbuje ho však tajomný anarchista známy iba ako Mr Robot a pridá sa k jeho skupine hacktivistov - fsociety. Jedným z ich poslaní je vymazať všetky spotrebiteľské dlhy zničením dát jednej z najväčších korporácií na svete E Corp (podľa Elliota Evil Corp), ktorá je zároveň najväčším klientom Allsafu.
Produkcia.
Tvorca seriálu Sam Esmail mal pôvodne v úmysle spraviť "Mr. Robot" ako film. Vzhľadom na rozsah scenára však usúdil, že sa viac hodí pre televízny seriál. Stanica USA Network si v júli 2014 objednala natočenie pilotnej časti. V septembri toho roku bol do hlavnej role obsadený Rami Malek. Následne v decembri si USA Network objednala desať častí, ktoré tvoria prvú sériu. Nakrúcanie začalo 13. apríla 2015 v New Worku. Pilotná časť mala premiéru 27. mája 2015 na viacerých online a video on demand službách. Druhá séria bola potvrdená ešte predtým, než USA Network odvysielala prvú sériu, ktorá mala premiéru 24. júna 2014. V decembri 2015 bolo oznámené, že Esmail sám zrežiruje všetky časti druhej série. V júli 2016 bolo oznámené, že poče častí druhej série sa zvýšil z 10 na 12. Druhá séria mala premiéru 13. júla 2016. 16. augusta 2016 bola potvrdená tretia séria. Tá mala premiéru 11. októbra 2017, skladala sa z 10 častí a opäť ich všetky zrežíroval Esmail. 13. decembra 2017 bola potvrdená štvrtá séria. V auguste 2018 bolo oznámené, že štvrtá séria bude zároveň posledná. Premiéru mala 6. októbra 2019 a posledná časť bola odvysielaná 22. decembra 2019.
Inšpirácie.
Seriál je podľa tvorcu Sama Esmaila inšpirovaný filmami "Taxikár" (Martin Scorsese, 1976), "Americké psycho" (Mary Harron, 2000), "Fight Club" (David Fincher, 1999), "Mechanický pomaranč" (Stanley Kubrick, 1971), "Requiem za sen" (Darren Aronofsky, 2000), "Riskantné podnikanie" (Paul Brickman, 1983), "Blade Runner" (Ridley Scott, 1982) a seriálmi "Perníkový tatko" (Vince Gilligan, 2008–2013) a "Girls" (Lena Dunham, 2012–2017).
Majstrovstvá Európy v inline skater hockey mužov 2007

Majstrovstvá Európy v inline skater hockey mužov 2007 bol v poradí 11. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 21.23. septembra 2007 v Steindorf am Ossiacher See, v Rakúsku, za účasti 7 tímov. Zápasy sa odohrali na hokejovom štadióne Ossiacher See Halle s kapacitou 1 200 divákov. 
Svoj tretí titul získalo Švajčiarsko, ktoré vo finálovom stretnutí zvíťazilo nad obhajcom prvenstva z Nemecka.
Karol Fridrich Wigand

Karol Fridrich Wiegand (* 8. apríl 1817, Bratislava - † 2. december 1890, Bratislava) bol uhorský kníhkupec a redaktor, udržiavajúci vzťahy so Štúrovcami.
Jeho otec Karol Fridrich Wigand (1781-1849) prišiel do Bratislavy zo Šoprone, kde vlastnil kníhkupectvo. Usa­dil sa v Bratislave roku 1812 ako pomoc­ník v kníhkupectve vdovy Lippertovej. Roku 1824 toto kníhkupectvo odkúpil a na šesť rokov vzal do prenájmu vydá­vanie novín Pressburger Zeitung pričom rokoch 184950 bol ich zodpovedným redaktorom. 
K. F. Wigand kúpil roku 1836 aj časť zariadenia z bývalej Landererovej tla­čiarne, kníhkupectvo odovzdal svojmu staršiemu synovi Karolovi (1817-1890) a venoval sa kníhtlačiarstvu. Roku 1846 si zriadil aj vlastnú písmolejáreň a roku 1848 kúpil aj zariadenie na tlač litografických lis­tov. Vyhotovoval knihy, kalendáre, perio­diká a iné tlače, Ako bývalo z kapacit­ných dôvodov zvykom, niektoré tlače vy­hotovoval v spojení s inými bratislav­skými tlačiarňami (napr. s Weberom, s Belnayom, ako Weber, Wigand a Belnay).
Ako kníhkupec udržiaval kontakty so Štúrovcami, zaobstarával im najmä českú knižnú produkciu. Tlačil predovšetkým nemecké knihy, kalendáre a periodiká. V rokoch 1846—1848 tlačil časopisy Orol Tatránski, Slovenskje Národňje no­vmi a roku 1846 základný Štúrov spis nového spisovného jazyka Nárečja slovenskuo alebo potreba písaňja v tomto nárečí. V rukách dedičov bola táto tla­čiareň, ktorá sa vypracovala na veľkú modernú tlačiareň, ako účastinná spoločnosť až do znárodnenia roku 1948. Po otcovi prevzal tlačiareň starší syn Karol Wigand.
Karol Wigand (1817-1890) bol zakladajúcim členom Spolku kníhtlačiarov a písmolejárov v Bratislave.
Hrebeň (geomorfológia)

Hrebeň je geomorfologické označenie pretiahnutej vyvýšeniny s ostrou, často skalnatou vrcholovou časťou a výraznou chrbátnicou. 
Hrebeň môže spájať cez sedlo či sedlá dva alebo viac vrcholov, alebo môže byť tvorený pomerne rovným vrcholovým pásmom, za ktorého koncami výška prudšie klesá. Ostrejšie skalnaté hrebene často vznikajú erozívnymi silami ako napríklad ľadovcovou činnosťou, kedy ľadovec obrúsi dve strany pohoria, čím vznikajú po oboch stranách údolia a medzi nimi zvláštny druh horského hrebeňa v podobe arety.
Mnohé hrebene sú pomerne oblé a pozvoľné, vo všeobecnom názvosloví je termín hrebeň približným synonymom slova chrbát, v odbornej terminológii sa chrbát používa častejšie pre oblejšie hrebene.
Hrebene, podobne ako údolia, sú často využívané k doprave či turistike (hrebeňovky Vysokých alebo Západných Tatier), pretože po ich dĺžke je menšie prevýšenie než pri ceste naprieč hrebeňmi a údoliami. Hrebeňové cesty naviac mnohokrát poskytujú atraktívne výhľady do krajiny.
Emil Funczik

Prof. Dr. Emil Funczik alebo Emil Funcík (* 9. november 1892, Mojmírovce† 12. marec 1972, Bratislava) bol rímskokatolícky kňaz, profesor cirkevného práva a prvý dekan novovzniknutej Slovenskej rímskokatolíckej bohosloveckej fakulty Univerzity Komenského v Bratislave v rokoch 1936 - 1937 a opäť 1945 - 1946.
Životopis.
Narodil sa 9. novembra 1892 v obci Mojmírovce pri Nitre, ako prvý z troch detí rodičom otcovi Jozefovi Funczikovi a matke Marcele, rodenej Visolajskej. Mal brata Eugena a sestru Gabrielu.
Prvých päť ročníkov ľudovej školy absolvoval v jeho rodisku, neskôr začal študovať na gymnáziu v Trnave, kde sa stretával aj s Ambrózom Lazíkom, budúcim biskupom a apoštolským administrátorom v Trnave. V júni 1913 ukončuje gymnaziálne štúdia a prichádza do Ostrihomu na teologické štúdia a do formácie za kňaza. Neskôr odchádza do Budapešti na štúdium, kde pripravuje svoju doktorskú dizertáciu. Sudiakonát prijal 15. mája 1918 a diakonát 16. mája 1918 v Ostrihome z rúk Jozsefa Medarda Kohla, pomocného ostrihomského biskupa. Za kňaza bol vysvätený 17. mája 1918 Jánom Černochom, ostrihomským arcibiskupom a kardinálom.
Pôsobil ako pedagóg cirkevného práva na "Vysokej škole bohosloveckej" v Nitre a Trnave. Od roku 1936 pôsobil ako riadny univerzitný profesor cirkevného práva a ako prvý dekan na novovzniknutej "Slovenskej rímskokatolíckej bohosloveckej fakulte." Celkovo pôsobil na fakulte do roku 1953 a neskôr opäť od roku 1969.
Zomrel 12. marca 1972 v nedožitých 80. rokoch života a 54. roku kňazstva. Pohrebné obrady vykonal 15. marca 1972 trnavský biskup Július Gábriš v Dóme sv. Martina v Bratislave a pochovaný je na Cintoríne Slávičie údolie v Bratislave.
V Klučí

V Klučí je prírodná rezervácia ev. č. 1887 neďaleko obce Vilanec v okrese Jihlava v nadmorskej výške 645 - 683 metrov. Oblasť spravuje AOPK ČR.
Rezervácia vznikla zlúčením predchádzajúcich PR Kloc a PR Loučky. Územie je spolu s NPR Velký Špičák súčasťou európsky významnej lokality Velký Špičák. 
Ochrana.
Dôvodom ochrany je zachovanie prirodzeného bukového porastu pralesovitého charakteru typického pre Českomoravskú vrchovinu a ochrana ohrozených rastlinných a živočíšnych druhov viazaných na toto prostredie.
Asklépiades z Alexandrie (Hermodóros)

Asklépiades alebo Asklépiadés ("Asklépiades", iný prepis: "Asklépiadés") bol olympijský víťaz v pankratiu v roku 181.
Markos Aurélios Asklépiades nazývaný aj Hermodóros, syn slávneho olympionika Démétria z Alexandrie, zvíťazil v pankratiu počas štvorročného obdobia nazývaného olympiádou na všetkých panhelénskych hrách a vyslúžil si titul "periodonikés" (víťaz obehu). Panhelénske hry sa počas olympiády konali v nasledujúcom poradí: olympijské, nemejské, isthmické, pýtické, nemejské a isthmické. Olympijské víťazstvo si vybojoval na 240 hrách v roku 181.
Jeho majstrovstvo v tejto disciplíne bolo také veľké, že nenašiel premožiteľa aj na mnohých ďalších hrách na pôde Itálie, centrálneho Grécka, Malej Ázie a v jeho rodnej vlasti. Epigrafický nález z ostrova Sicília "IGUR I 240" (Regions Sicily, Italy, Inscriptiones Graecae Urbis Romae) uvádza, že svojich protivníkov porazil bez toho, aby utŕžil zranenia. Jeho súperi sa často vopred vzdali. Takéto víťazstvo sa v starovekom Grécku označovalo slovom "akoniti", t. j. víťazstvo „bez dotknuia sa prachu (piesku)", čiže bez toho, aby súper nastúpil na zápas. 
Získať olympijský olivový veniec bola najväčšia pocta, akú mohol človek vo svojom živote dosiahnuť. Aj Asklépiades bol v očiach svojich spoluobčanov zdrojom hrdosti a obdivu a nielen nich. Vyššie uvedený nápis hlása, že sa mohol pýšiť čestnými občianstvami mnohých miest, stal sa členom mestských rád Atén, Élidy či Neapolu.
Majstrovstvá Európy v inline skater hockey mužov 2008

Majstrovstvá Európy v inline skater hockey mužov 2008 bol v poradí 12. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 3.5. októbra 2008 v Stegersbachu, v spolkovej krajine Burgenland, v Rakúsku, za účasti 7 tímov. Zápasy sa odohrali na štadióne Inline-Skate-Verein Stegersbach, ktorý je domovským štadiónom klubu inline skater hockey Tigers Stegersbach. 
Svoj šiesty titul získalo Nemecko, ktoré vo finálovom stretnutí zvíťazilo nad Spojeným kráľovstvom.
Jesse Jackson

Jesse Louis Jackson, narodený ako Jesse Louis Burns, (* 8. október 1941, Greenville, Južná Karolína, USA) je americký politik, aktivista zaoberajúci sa ľudskými právami a baptistický pastor.
V rokoch 1984 a 1988 bol jedným z kandidátov demokratickej strany na amerického prezidenta. Medzi rokmi 1991 a 1997 vykonával funkciu tieňového senátora za District of Columbia (ktorý z historických dôvodov nemá zastúpenie v americkom senáte). Jeho syn Jesse bol v rokoch 1995 až 2012 členom snemovne reprezentantov za štát Illinois.
U potoků

U potoků je prírodná rezervácia ev. č. 1949 neďaleko obce Švábov v okrese Jihlava v nadmorskej výške 570 metrov. Oblasť spravuje AOPK ČR.
Ochrana.
Predmetom ochrany je rašelinná lúka s prameniskami, pestrou vegetáciou a cenné refúgium živočíchov.
Trsteniarik krovinový

Trsteniarik krovinový alebo trsteniarik krovinný (lat. "Acrocephalus dumetorum") je spevavec a patrí do čeľadi trsteniarikovité. Výnimočný hosť v strednej Európe. Žije od južného Fínska, cez pobaltské štáty na východ až po Nepál. Zimuje v Indii. Patrí medzi druhy zaznamenané na území terajšej Slovenskej republiky aspoň raz od 1. 1. 1950 a s najväčšou pravdepodobnosťou pochádzajúce z prirodzenej populácie. Podľa Medzinárodnej únie na ochranu prírody a prírodných zdrojov trsteniarik krovinový patrí medzi najmenej ohrozené druhy, trend celkovej populácie je stúpajúci, pretože zväčšuje svoj areál rozšírenia na západnom okraji, európska populácia narastá.
Opis.
Trsteniarik krovinový je stredne veľký zástupca svojej čeľadi, meria 12,5 –  s rozpätím krídel .
Hlas.
Spieva často v noci, pomaly a opakovane napodobňuje iné druhy, jeho spev je pomalší ako spev trsteniarika obyčajného a obsahuje typické hvizdy trsteniarikovitých. Jeho vábenie je krátke a tvrdé "čik-čik-(čik)".
Biotop.
Obýva krovinaté miesta pozdĺž vôd, na čistinkách v listnatých lesoch. Vyhýba sa súvislým trstinovým porastom.
Hniezdenie.
Hniezdi od konca mája do augusta. Hniezdo si stavia v hustých kríkoch. Znáša 4 – 6 vajíčok. Obaja rodičia vychovávajú mláďatá 11 – 13 dní.
Potrava.
Trsteniarik krovinový sa živý hmyzom aj drobnými bobuľami.
Ochrana.
Je zákonom chránený, spoločenská hodnota je 1000 € (Vyhláška MŽP č. 170/2021).
Emília Kováčová

Prof. Ing. Emília Kováčová, CSc. (* 8. február 1931, Bratislava – † 31. december 2020) bola vysokoškolská pedagogička, profesorka v odbore zamestnanosti a sociálneho rozvoja Ekonomickej univerzity v Bratislave a bývalá prvá dáma Slovenska.
V rokoch 1966 až 1967 bola poverená vedením Katedry sociálneho rozvoja a práce Národohospodárskej fakulty Ekonomickej univerzity. Akademickej kariére sa venovala 35 rokov.
V roku 1993 sa vo veku 62 rokov stala po zvolení jej manžela Michala Kováča za prvého prezidenta samostatnej Slovenskej republiky, prvou dámou Slovenskej republiky. V úrade sa okrem protokolárnych povinností venovala aj charite, ľuďom s postihnutiami, pomáhala okrem iného napríklad Slovenskému Červenému krížu a mala vlastnú nadáciu.
Sergej Nikolajevič Ryžikov

Sergej Nikolajevič Ryžikov (; * 19. august 1974, Buguľma) je podplukovníkom ruských vzdušných síl a od roku 2006 ruským kozmonautom.
Životopis.
Narodil sa v meste Bugulma v terajšom Tatársku (vtedajšia Tatárska autonómna sovietska socialistická republika). Do roku 2012 slúžil v Novosibirsku u letectva ako podplukovník. V roku 2006 bol vybraný medzi kandidátmi pre lety do vesmíru. Základný výcvik kozmonauta úspešne ukončil v roku 2009, kedy s vyznamenaním zložil skúšky. Od tej doby sa pripravoval na dlhodobý pobyt na Medzinárodnej vesmírnej stanici.
Jeho prvou nomináciou sa stalo miesto záložného veliteľa posádky Sojuzu TMA-20M. Neskôr získal letovú nomináciu na let v Expedícii 49/50 ako veliteľ lode Sojuz MS-02. Letel s ním kozmonaut Andrej Borisenko a americký astronaut Robert Kimbrough. Posádka odštartovala 19. októbra 2016 a úspešne pristála 10. apríla 2017 po 173 dní dlhom lete.
Sergej Ryžikov je rozvedený, má syna Ivana.
Majstrovstvá Európy v inline skater hockey mužov 2009

Majstrovstvá Európy v inline skater hockey mužov 2009 bol v poradí 13. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 23.25. októbra 2009 v Lugane, vo Švajčiarsku, za účasti 7 tímov. Švajčiarsko bolo organizátorom európskeho šampionátu mužov tretíkrát, keď predtým hostilo toto podujatie v rokoch 2002 (v Bussy) a 2006 (v Lugane). Zápasy sa odohrali na štadióne Palamondo s kapacitou 1 500 divákov, ktorý je domovským štadiónom inlinehokejového klubu IH Sayaluca Lugano. 
Svoj štvrtý titul získalo domáce Švajčiarsko, ktoré vo finálovom stretnutí zvíťazilo nad Dánskom.
Doplnenie na štvorec

Doplnenie na štvorec alebo doplnenie do štvorca je úloha z oblasti matematickej analýzy, pri ktorej podstatou je zmena polynómu 2. stupňa, teda kvadratického trojčlena na tvar štvorca.
Využíva sa rovnosť: formula_1 ktorá platí za predpokladu, že formula_2 pre každé číslo formula_3.
Dôkaz rovnosti.
Stačí spočítať štvorec (čiže druhú mocninu) na pravej strane.
formula_4
V praxi sa obyčajne nepoužíva uvedený vzorec, akoby sme ho vedeli naspamäť. 
Príklady.
1). Upravte na štvorec kvadratický polynóm formula_5. A teda platí formula_6, pričom rovnosť nastáva práve keď formula_7. V prvom kroku sme použili sčítanec formula_8 preto, že sme chceli dostať formula_9.
2). O niečo komplikovanejším výpočtom dostaneme výsledok ak upravujeme výraz formula_10 pre všetky formula_3. Pritom formula_12 práve vtedy, keď formula_13. 
3). Podobne formula_14 pre každé formula_3, pričom rovnosť formula_16 platí práve vtedy a len vtedy, keď formula_17.
Všeobecne ak formula_18, tak číslo formula_19 je najmenšie pre formula_20, pričom pre formula_20 je formula_22.
4). Chceme nájsť také číslo formula_3, aby formula_24 bolo najmenšie, počítame formula_25. Vidíte, že formula_24 je najmenšie, keď formula_27. Ak formula_27, tak formula_29.
Stefanos z Kappadokie

Stefanos () bol olympijský víťaz v behu na jedno stadion v roku 97.
Stefanos z maloázijskej Kappadokie bol na 219. olympijských hrách korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Stefanos dal 219. olympiáde svoje meno, pretože menom víťazov jednotlivých pretekov tejto disciplíny sa označovali všetky olympiády.
Správu o olympijskom víťazstve Stefana zaznamenal staroveký historik Eusebios z Kaisareie vo svojom diele Kronika (), a to v zozname olympijských víťazov (víťazov stadiodromu od 1. až po 249. olympiádu). Eusébios tiež uvádza, že počas tejto olympiády nastúpil na cisársky trón Traianus. Tento zoznam vyhotovoval na začiatku 4. storočia hlavne z písomností Iulia Africana, autora diel, zachovaných prevažne vo fragmentoch.
Majstrovstvá Európy v inline skater hockey mužov 2010

Majstrovstvá Európy v inline skater hockey mužov 2010 bol v poradí 14. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 29.31. októbra 2010 v Lugane, vo Švajčiarsku, za účasti 7 tímov. Švajčiarsko bolo organizátorom európskeho šampionátu mužov štvrtýkrát, keď predtým hostilo toto podujatie v rokoch 2002 (v Bussy), 2006 a 2009 (oba v Lugane). Zápasy sa odohrali na štadióne Palamondo s kapacitou 1 500 divákov, ktorý je domovským štadiónom inlinehokejového klubu IH Sayaluca Lugano. 
Svoj tretí titul, 9 rokov od posledného, získalo Dánsko, ktoré vo finálovom stretnutí zvíťazilo nad domácim Švajčiarskom.
Údolí Brtnice

Údolí Brtnice je prírodná rezervácia ev. č. 2141 neďaleko obce Brtnice v okrese Jihlava v nadmorskej výške 430 - 548 metrov. Oblasť spravuje AOPK ČR.
Ochrana.
Dôvodom ochrany je zachovanie a udržanie vysokých prírodných a krajinárskych hodnôt údolia rieky Brtnice ako ojedinelého geomorfologického fenoménu s veľkou diverzitou, zabezpečenie podmienok pre trvalú existenciu populácií ohrozených taxónov.
Druhá vláda Klementa Gottwalda

Druhá vláda Klementa Gottwalda, nazývaná aj Vláda Národného frontu existovala od 25. februára do 15. júna 1948.
Február 1948.
25. februára 1948 prijal prezident Edvard Beneš demisiu ministrov a doplnil vládu podľa Gottwaldovej predlohy. Došlo k zavŕšeniu komunistického prevratu. Následné protestné demonštrácie českej inteligencie boli potlačené, účastníci boli pozatýkaní. Táto udalosť bola komunistickým režimom oslavovaná ako „Víťazný február“.